cyanic-selkie/wikianc huggingface dataset:
Arne Würgler
Würgler startet sin karriere som jazzmusiker, men ble i 1968 bassist i Burnin Red Ivanhoe og i 1969 i Pan. I 1971 etablerte han en duo sammen med Benny Holst. De spilte blant annet sanger med tekster af Jesper Jensen og deltog i Agitpops aktiviteter. Samarbeidet ble innledet med teaterstykket og LP-en Skolesange. Samtidig forlot han rockemusikken, hvor han hadde spilt en kort periode med Blast Furnace.
I 1985 udvidede Holst og Würgler duoen til en trio, Sømanden og stjernerne, hvor det tredje medlem, sjømannen, var harmonikaspilleren Niels Petersen.
Würglers CD En hjertesag utkom symbolsk på arbeidernes internasjonale kampdag 1. mai i 2009.
Chrisreidia
Chrisreidia er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utseende
En middelsstor, blank, mørkbrun trebukk, oversiden glatt og hårløs. Antennene er omtrent så lange som kroppen, det tredje leddet med en skarp, innoverrettet pigg i spissen. Hodet er rundet. Pronotum er tønneformet, med en liten, bakoverrettet, skarp tann litt bak midten av hver sidekant. Dekkvingene er jevnt avsmalnende bakover, spissen med to små tenner. Beina er rødbrune med klubbeformede lår.
Levevis
Som de fleste andre trebukker borer larvene i ved.
Utbredelse
Arten lever i Australia.
Curry and Pepper
Curry and Pepper (originaltittel: Ga lei lat jiu) er en Hongkong film fra 1990, regissert av Blackie Ko.
Chrisreidia
Systematisk inndeling
Slekten har ikke blitt plassert i noen stamme innen Cerambycinae.
Curry and Pepper
Handling
Curry og Pepper er to detektiver som ikke tar jobbene deres på alvor. Når avis-reporter Joey Law bestemmer seg for å filme en dokumentar om politiet, velger hun å følge Curry og Pepper.
Men Curry og Pepper er interessert i den samme kvinnen, og dermed blir vennskapet deres alvorlig satt i fare. Men de forsøker likevel å samarbeide for å arrestere en ondskapsfull leiemorder, som heter Abalone.
Oldfjorden
Oldfjorden er en fjord i Bjugn og Åfjord kommune i Trøndelag. Fjorden strekker seg 3 kilometer sørvestover til Olden i bunnen av fjorden.
MV «Far Solitaire»
MV «Far Solitaire» er et norsk forsyningsskip, kjent for sin spesielle konstruksjon som gir store besparelser på forbruk av brennstoff. Skipets skrog ble bygget ved STX OSV Tulcea, Romania, og «Far Solitaire» blir utrustet ved STX OSV Langsten i Norge for levering til Farstad Supply AS i oktober 2012.
Inge Langlo
Inge Hermann Langlo (født 26. mai 1933, død 21. juni 2021) var en norsk næringslivsleder som hadde sitt virke i den norske møbelbransjen.
Utdannelse og yrkesliv
Langlo ble i 1957 uteksaminert som siviløkonom fra Norges Handelshøyskole. Allerede under utdannelsen var han opptatt av vilkårene for næringsutvikling og etablering av bedrifter, særlig utenfor byene, og laget en utredning om sin hjembygd Stranda på Sunnmøre. I 1957 begynte Langlo i familiebedriften P.I. Langlos Fabrikker, der han var salgssjef til 1970, da han ble medeier i Møre Lenestolfabrikk. Langlo ble senere direktør for møbelprodusenten Møremøbler. Langlo var aktiv innen møbelindustriens utvikling, herunder satsing på design, og for å fremme eksport av møbler. En periode var han også formann i Møbelprodusentenes Landsforening.
Trifle
Trifle er en dessert laget av tykk vaniljesaus, frukt, sukkerbrød, fruktsaft eller gelatin, og pisket krem, som arrangeres i lag. Desserten stammer fra England, hvor oppskriften første gang ble publisert i 1596.
Noen varianter av desserten inneholder en liten mengde alkohol, slik som portvin eller oftere søt sherry eller madeira. Varianter uten alkohol kan bruke søte safter eller mineralvann slik som ingefærøl i stedet, idet væsken er nødvendig for å mykne kakelagene.
Krokvatnet
Krokvatnet eller Krokvannet kan vise til:
Eduard Khil
Eduard Anatoljevitsj Khil (russisk Эдуард Анатольевич Хиль; født 4. september 1934 i Smolensk, død 3. juni 2012 norsk tid ), noen steder omtalt som Edward Hill eller «trololo-man», var en russisk sanger (baryton) og populærartist. Han mottok den sovjetrussiske Folkets kunstnerutmerkelse.
Tidlig liv
Eduard Khil ble født 4. september 1934 i Smolensk som sønn av mekanikeren Anatolij Khil og regnskapsføreren Helena. Foreldrene skilte imidlertid lag, og Eduard ble oppdratt av moren. Da barnehagen hans ble bombet under den store fedrelandskrigen (andre verdenskrig), ble han skilt fra moren og evakuert til Bekovo i Penza oblast, der han endte opp i et barnehjem som blant annet manglet mat. Til tross for dette opptrådte Khil regelmessig for sårede soldater på det nærliggende sykehuset. Han ble gjenforent med moren i 1943 da Smolensk ble frigjort fra det nazistiske Tyskland. I 1949 flyttet han til Leningrad der han tok høyskoleeksamen. I 1955 ble Kihl tatt opp ved Leningrad-konservatoriet, der han studerte under Evgeni Olkhovkskij og Zoja Lodij og tok avgangseksamen i 1960. I løpet av studiene opptrådte han i flere større operaroller, blant annet som Figaro i Figaros bryllup.
Karriere og suksess
Fra 1977 til 1979 underviste Khil solosang på Det statlige teaterakademiet i St. Petersburg.
Khil har turnert i over 80 land og bodde på Tolstoj House (Толстовский дом) i St. Petersburg til hans død i 2012.
Etter at sangkarrièren falmet i begynnelsen av 1990, fikk Khil mer privatliv og arbeidet i en kafé i Paris, hvor han sang cabaret. Siden 1997 har Khil og hans sønn vært involvert i et samarbeidsprosjekt med rockebandet Prepinaki.
På sin 75-årsdag ble Khil tildelt Fortjenesteordenen for fedrelandet av 4. klasse i 2009 av Russland og i 2010 opptrådte han i St. Petersburg's Victory Day Parade.
Etter at han la opp sangkarrièren, ble det stille rundt Khil og hans senere år ble noe dystrere. I 2010 viste Khil seg i rampelyset da han ble gjenstand for en «viral video», en internett-meme kalt Trololo på YouTube, takket være populariteten og spredningen av en enkelt nettside «trololololololololololo.com» med en video fra 1976 med en vokalisert versjon av sangen, «Я очень рад, ведь я, наконец, домой возвращаюсь» («Jeg er så glad fordi jeg endelig drar hjem»).
Sanger og stil
Kihl introduserte populære sanger som «Tømmerhuggere» (Лесорубы på russisk) og «Månesteinen» (Лунный камень) med Arkadij Ostrovskij, «En sang om en venn» (Песня о друге), «Blå byer» (Голубые города), «Og folk drar til sjøen» (А люди уходят в море) av Andrej Petrov. Andre sanger fremført av Khil er «Hva begynner hjemlandet med?» (С чего начинается Родина?), «Hvordan dampskip eskorteres» (Как провожают пароходы), «Vinter» (Зима), «Bjørkesevje» (Берёзовый сок), «Olderrakle» (Серёжка ольховая), «Vi trenger bare seier» (Нам нужна одна победа) og mange andre.
Khils stil er unik og lett gjenkjennelig i Russland, preget av sjarm, alltid en lystig og klangfull stemme og flukten til lyriske baryton, med det kraftige ansvaret for optimisme og humor. På scenen holdt Khil seg svært selvsikker, smart, tilhørende sang, lette dansetrinn og spektakulære bevegelser. Ved aldri å endre sin akademiske sangstil, fikk Khil misunnelsesverdig lang sangkarriere.
Familie
Eduard Khil var gift med Zoja, og paret har en sønn, Dmitrij (født 2. juni 1963). Eduard Khil fikk også et barnebarn som også heter Eduard. Khil møtte Zoja i juli 1958 ved Leningrad-konservatoriet, der han sang, mens hun danset. Etterpå dro de på turné sammen. De giftet seg 1. desember samme høst.
Familienavnet Khil er ikke avledet fra det engelske Hill. Sangeren har uttalt i et intervju at han trolig har spansk stamfar med etternavnet Gil, som i uttalen kan likne på Hill. Den første lyden i Khil (russisk Хил) fins ikke på norsk. Den uttales som tysk ch, bare palatalisert, og kan minne om en mellomting av norsk h eller kj. Bokstaven и uttales som norsk i, og л som norsk l (som i ordet sal, ikke tjukk og ikke «Østfold-l»).
Slippvinkel (kjøretøydynamikk)
Innen kjøretøydynamikk er slippvinkelen vinkelen mellom retningen et hjul peker og retningen det faktisk reiser. Den resulterer i en sving-kraft som er i planet av kontaktflaten og vinkelrett på skjæringspunktet mellom kontaktflaten og midplanet til hjulet. Svingkraften øker tilnærmet lineært for de par første gradene med slipp, men øker deretter ulineært til et maksima før den begynner å avta.
Beskrivelse
Matematisk kan det beskrives som forskjellen mellom fartsvektoren v_x fremover og vektorsummen av hjulets hastighet fremover v_x og sidelengs v_y, som definert i bildet til høyre.
Slippvinkelen \alpha er definert som
Årsaker
Slippvinkler ulikt fra null oppstår på grunn av deformasjon i dekk. Når dekket roterer vil friksjonen mellom kontaktflaten og veien resultere i at individuelle deler av slitebanen foblir stasjonære med hensyn til vinkelen mot veien. Hvis en sideslipp-hastighet u introduseres vil kontaktflaten deformeres. Når en del av slitebanen går i kontaktflaten vil friksjonen mellom veien og dekket føre til at slitebaneelement forblir stasjonært, men hjulet vil likevel fortsette å bevege seg sideveis. Dermed vil dekket vris sidelengs. Mens det er ekvalient å si at hjulet vris sidelengs i forhold til dekkets kontaktflate så er konvensjonen å bruke et koordinatsystem festet i midtplanet til hjulet.
Jens Glatved
Jens Glatved (født 26. januar 1792 i Norderhov, død 27. juni 1837 i Vestby) var en norsk lærer, prest og stortingsrepresentant.
Slippvinkel (kjøretøydynamikk)
Effekter
Forhold mellom slippvinklene på for- og bakhjulene vil bestemme kjøretøyets oppførsel i en gitt sving. Dersom forholdet mellom fremre og bakre slippvinkler er større enn 1:1 har bilen en tendens til å understyre, mens med forhold mindre enn 1:1 har bilen en tendens til å overstyre. Den momentane slippvinkelen avhenger av mange faktorer, inkludert underlaget, men opphenget til en bil kan utformes for å fremme bestemte dynamiske kjøreegenskaper.
Jens Glatved
Han var sønn av res.kap. i Norderhov Otto Christian Glatved og Helene Magdalene Holm. Han ble student i 1812, og arbeidet som huslærer i Danmark, bestyrer av en privat skole i Drøbak og ved latinskolen i Kristiania før han ble cand.theol i 1825. Han ble sogneprest i Gildeskål i 1825 og så i Vestby i 1834.
Slippvinkel (kjøretøydynamikk)
Effekter
En viktig måteå justere utviklingen av slippvinkler er å endre den relative rulleparet (engelsk: roll couple, som påvirker hastigheten til vektoverføringen fra hjulene på innsiden til utsiden i en sving) foran og bak ved å variere den relative mengden av fremre og bakre laterale vektoverføring. Dette kan oppnås ved å endre høyden på rullesenteret eller ved å justere rullestivheten ved å justere hjuloppheng eller krengningsstabilisator.
På grunn av asymmetrier i slipp langs kontaktflatens lengde vil den resulterende kraften som oppstår peke bort fra det geometriske senteret av kontaktflaten, en avstand som kalles pneumatisk slipp og slik skaper et dreiemoment på dekket, et såkalt selvopprettende dreiemoment.
Jens Glatved
Glatved var valgt som 3. representant fra Nordlandenes amt til Stortinget i perioden 1833-1835. Han var første vara perioden 1830–1832.
Jens Glatved var gift med Sophie Hedevig Nerenst Bay, datter av toldkasserer i Drøbak Hans Peter Bay og Henricka C. Bay.
Jovana Stoiljković
Jovana Stoiljković (født 30. september 1988 i Beograd) er en serbisk håndballspiller, som spiller for den franske klubben og det serbiske landslaget.
Stoiljković fikk sin mesterskapsdebut under Håndball-EM 2012.
Matoma
Tom Stræte Lagergren (født 1991 i Åsnes i Hedmark), som kaller seg for Matoma, er en norsk musikkprodusent innen sjangeren tropical house. Han har en bachelor i musikkteknologi og produksjon fra NTNU.
Han opptrådte på Coachella-festivalen og på Tomorrowland i 2016.
I 2021 og 2022 var han en av dommerne i den norske sangkonkurransen The Voice – Norges beste stemme. I 2021 var han delaktig i å etablere den norske musikkteknologibedriften Masterchannel.
Karriere
Artistens gjennombrudd kom da han slapp låten «Old Thing Back» sammen med The Notorious B.I.G, samt Ja Rule og Ralph Tresvant. Låten nådde andreplass på VG-lista, og var verdens mest delte låt i februar 2015. Han ble nominert til prisen årets nykommer under P3 Gull 2015 og ble nominert til to priser under Spellemannprisen 2016: Årets nykommer for debutalbumet Hakuna Matoma og årets låt for «False Alarm».
Željka Nikolić
Željka Nikolić (født 12. juli 1991 i Priboj) er en serbisk håndballspiller, som spiller for den rumenske klubben og det serbiske landslaget.
Nikolić fikk sin mesterskapsdebut under Håndball-EM 2016.
Gaël Bigirimana
Gaël Bigirimana (født 22. oktober 1993) er en burundisk fotballspiller som fra 29. desember 2019 er klubbløs.
Han ble født i Bujumbura, men flyktet fra Burundi til Storbritannia med sin mor i 2004 etter å ha tilbrakt en tid i Uganda.
Karriere
Bigirimana ble signerte for Coventry Citys førstelag sommeren 2011 etter å ha tilbrakt ungdomsårene i klubben og deltatt på Coventry Citys fotballakademi. 8. august debuterte han i Football League Championship da laget tapte 1-0 mot Leicester City. Bigirimana spilte hele kampen.
NM i mangekamp 2017
NM i mangekamp 2017 for senior og ungdom var en del av NM i friidrett 2017, og ble arrangert som et eget mesterskap på Arna Idrettspark i Bergen, 20. og 21. mai 2017 av IL FRI.
Gaël Bigirimana
Karriere
12. mars 2012 vant Bigirimana prisen for årets nykommer i Football League Championship sesongen 2011-2012.
NM i mangekamp 2017
Kvinner
Kun én utøver deltok.
Ana Cabecinha
Ana Cabecinha (født 29. november 1984) er en portugisisk friidrettsutøver som konkurrerer i kappgang. Hun representerte landet sitt under Sommer-OL 2012 i London, der hun ble nummer 9 på 20 kilometer kappgang.
Gaël Bigirimana
Karriere
Han debuterte for klubben i et 1-0 tap borte i en vennskapskamp mot det tysk laget Chemnitzer FC da han ble byttet inn i det 66. minutt.
Ana Cabecinha
Ana Cabecinha representerte landet sitt under Sommer-OL 2020 i Tokyo, der hun ble nummer 20 på 20 kilometer kappgang.
Daddy Nostalgie
Daddy Nostalgie er en fransk film fra 1990, regissert av Bertrand Tavernier.
Handling
Caroline, en frilanser-manusforfatter bosatt i Paris, får beskjed om å komme til sykehuset hvor faren Tony - en pensjonert forretningsmann - nylig har gjennomgått en operasjon. Hun bor hos moren Miche i hjemmet deres ve kysten, og hjelper henne når faren kommer tilbake for å rekonvalesere seg. Miche er en kvinne med begrenset og konvensjonell sinn, hvis eneste interesser utenfor hjemmet er bridge og hennes katolske tro. Caroline ønsker å være glad i foreldrene sine, men har gjennom livet blitt neglisjert av dem.
Men i løpet av Tonys siste uker begynner Caroline å lære mye om faren sin som hun hadde aldri vært klar over tidligere, og knytter tettere bånd med ham. Men hun må reise tilbake til Paris for å hente den unge sønnen sin, og når hun er der får hun høre at Tony har dødd hjemme. Men togene har gått ut i streik og hvert fly er fullt, så hun går alene i byens gater med sin egen sorg - uten mulighet til å reise hjem.
Brachagenius
Brachagenius er en gruppe (slekt) av biller som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.
Levevis
Disse artene er livlige biller som flyr i solskinn. De besøker blomster for å ete pollen.
Utbredelse
Slekten er utbredt i det sørlige Afrika.
Dekeyzeria
Dekeyzeria er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utseende
En middelsstor (24 millimeter), smal, gulrød og svart trebukk, oversiden glatt og hårløs. Antennene er tynne og noe kortere enn kroppen. Hodet er rundet. Pronotum er tønneformet, med en liten, butt knøl litt bak midten av hver sidekant. Dekkvingene er smale og jevnbrede, hver dekkvingene med tre smale, opphøyde lengderibber. De er tvert avkuttet bak og dekker ikke bakkropsspissen. Beina er gulrøde med litt klubbeformede lår.
Levevis
Som de fleste andre trebukker borer larvene i ved.
Utbredelse
Arten lever i Australia (Queensland).
Systematisk inndeling
Slekten har ikke blitt plassert i noen stamme innen Cerambycinae.
Jekaterina Vetkova
Jekaterina Vladimirovna Vetkova (Екатерина Владимировна Веткова; født 1. august 1986 i Syzran) er en russisk håndballspiller, som spiller på det russiske landslaget og for den rumenske klubben.
Hun ble verdensmester med det russiske landslaget i 2009, og vant bronsemedalje i EM i 2008.
På klubbnivå vant hun i 2008 Champions League med Zvezda Zvenigorod, som slo østerrikske Hypo Niederösterreich i finalen. Med Zvezda vant hun også den russiske cupen i 2009 og 2010.
Super Bowl LII
Super Bowl LII var en amerikansk fotballkamp som avgjorde ligamesteren i National Football League (NFL) for -sesongen. Philadelphia Eagles, vinnerlaget fra National Football Conference (NFC) slo regjerende Super Bowl LI-mestre og vinnerlaget fra American Football Conference New England Patriots 41–33, og sikret sin første Super Bowl-tittel og lagets første NFL-tittel siden 1960. Kampen ble avholdt 4. februar 2018 i U.S. Bank Stadium i Minneapolis i Minnesota. Dette var andre gang at Super Bowl ble arrangert i Minneapolis, som er den nordligste byen til å ha arrangert kampen, etter at Super Bowl XXVI ble arrangert i Metrodome etter -sesongen. Det var det sjette Super Bowl til å bli avholdt i en by i et kaldt klima.
Beatriz Pascual
Beatriz Pascual (født 9. mai 1982) er en spansk friidrettsutøver som konkurrerer i kappgang. Hun representerte landet sitt i Sommer-OL 2012 i London, der hun ble nummer 8 på 20 kilometer kappgang.
Super Bowl LII
New England avsluttet seriespillet på førsteplass i AFC med et sesongresultat på 13–3, og økte rekorden for flest Super Bowl-kamper til ti med sitt tredje på fire år og åttende under hovedtrener Bill Belichick og MVP quarterback Tom Brady. Philadelphia avsluttet også seriespillet på førsteplass i NFC med et sesongresultat på 13–3, men gikk inn i sluttspillet som underdogs etter at startende quarterback Carson Wentz pådro seg en sesongavsluttende skade sent i seriespillet; før skaden var Wentz en favoritt for MVP-tittelen etter å ha ledet laget til en sesongstart på 11–2. Reservequarterbacken Nick Foles, som var undervurdert og ble kritisert før han fikk sin start, ble Eagles' startende quarterback ut sesongen. Med Foles nådde Eagles sitt tredje Super Bowl, etter nederlag mot Oakland Raiders i Super Bowl XV og Patriots i Super Bowl XXXIX.
NBCs dekning av kampen hadde de laveste seertallene på ni år, med et snitt på 103,4 millioner seere. Gjennomsnittlige seertall for halftime-showet, hvor Justin Timberlake var hovedartist, var 106,6 millioner, 9% lavere enn fjoråret.
Valg av vertsby
Den 8. oktober 2013 annonserte ligaen at tre stadioner konkurrerte om rettighetene til Super Bowl LII;
Den 20. mai valgte ligaens eiere Minneapolis under et møte i Atlanta i Georgia.
LAG
NFCs representant var første seed i sluttspillet Philadelphia Eagles, og AFC var representert av sitt første seed New England Patriots. Det var fjerde gang på fem år at de to lagene i Super Bowl var første seed fra hver sin conference.
Philadelphia Eagles
Eagles avsluttet seriespillet 13–3, samme resultat som New England, Minnesota og Pittsburgh, men fikk første seed i sluttspillet for NFC etter tiebreakere. Det var en stor forbedring under hovedtrener Doug Pederson i sitt andre år; Eagles hadde avsluttet de to siste sesongene 7–9. I 2017-sesongen scoret laget 457 poeng (#3 i NFL) og tillot kun 295 (#4) poeng.
Angrepet var ledet av Pro Bowl quarterback Carson Wentz. I sin andre sesong hadde han en passer rating på 101,9, kastet for 3 296 yards og 33 touchdowns med kun syv interceptions. Hans ledende receiver var Pro Bowl tight end Zach Ertz, som tok imot 74 pasninger for 824 yards og åtte touchdowns. Andre viktige mål for Wentz inkluderte to mottakere som Eagles plukket opp i free agency i offseason: Alshon Jeffery tok imot 57 pasninger for 789 yards og ni scoringer og Torrey Smith tok imot 36 pasninger for 430 yards. Nelson Agholor hadde sin karrieres beste sesong med 62 mottakelser for 768 yards og åtte touchdown, en høyere total i hver kategori enn i hans to forrige sesonger kombinert. På bakken tjente Eagles godt på to spillere som også nylig var lagt til spillerstallen i LeGarrette Blount og Jay Ajayi. Blount, som ble signert i offseason og hadde vunnet et Super Bowl med Patriots, hadde 776 yards på løp og to touchdowns, mens Ajayi, som ble plukket opp midt i sesongen gjennom en byttehandel med Miami Dolphins, hadde 873 yards på løp og tok også imot 24 pasninger for 154 yards kombinert med de to lagene. Philadelphia hadde en solid angrepsrekke, ledet av to Pro Bowlere: Tackle Lane Johnson og guard Brandon Brooks.
Eagles' forsvar tillot fjerde færrest yards i ligaen (4 904). Defensive tackle Fletcher Cox ble utvalgt til sitt tredje Pro Bowl, med 5,5 sacks og to fumbles plukket opp. Andre forsvarere inkluderte tidligere Patriots defensive end Chris Long, som hadde fem sacks og forårsaket fire fumbles, og defensive end Brandon Graham, som ledet laget med 9,5 sacks. Middle linebacker Nigel bradham ledet laget i kombinerte taklinger med 88. Eagles' secondary bestod blant annet av Pro Bowl safety Malcolm Jenkins, som hadde 76 taklinger og to interceptions, og cornerback Patrick Robinson, som ledet laget med fire interceptions.
Philadelphia hadde stormet til toppen av tabellen i NFC med ti seiere i sesongens 12 første kamper, men opplevde et tilbakeslag da Wentz ble satt på sidelinjen ut sesongen med et revnet korsbånd. Nick Foles, som spilte for sitt tredje lag på like mange år og var i Eagles' spillerstall for andre gang, erstattet ham. Etter Wentz' skade var det flere som mente at Eagles ikke lenger var en konkurrent for Super Bowl uten Wentz. Til manges overraskelse ledet Foles laget til seier da han kom på banen etter Wentz' skade, og sikret også seier i de to neste. Foles ble tatt av banen til fordel for andre reserve Nate Sudfeld da Eagles spilte mot Cowboys i uke 17, en kamp som ikke betydde noe for Eagles' posisjon i sluttspillet. I Eagles' to kamper i sluttspillet kastet Foles for kombinert 598 yards, tre touchdowns og ingen interceptions, og ledet Eagles til NFC-tittelen.
New England Patriots
Patriots gikk inn i 2017-sesongen som regjerende Super Bowl-mestre. For 16. gang i 18 sesonger under den 65 år gamle hovedtreneren Bill Belichick hadde de en sesong med tosifret antall seiere etter å ha avsluttet seriespillet 13–3. Etter tiebreakers fikk de første seed i AFC i sluttspillet. Fjorårets beste receiver Julian Edelman var ute for sesongen etter en skade i sesongoppkjøringen, og med et forsvar som rangerte som ligaens verste lå Patriots 2–2 etter fire uker. Forsvaret forbedret seg ut over sesongen, og etter uke 4 gikk Patriots 11–1. Deres eneste nederlag kom i uke 14 mot divisjonsrivalene Miami Dolphins, hvor de spilte uten tight end Rob Gronkowski som ble suspendert i en uke for en straffe for unødvendig røffing. Patriots' forsvar ble styrket med flere signeringer av free agents senere i sesongen, inkludert Eric Lee, en defensive end som tidligere spilte for Buffalo Bills, som Patriots signerte i uke 12 og James Harrison, tidligere for Pittsburgh Steelers, som Patriots plukket opp fra waivers etter jul. Over seks kamper hadde lee 3,5 sacks, en safety og en interception. I hans eneste seriekamp med Patriots hadde Harrison to sacks.
I seriespillet ledet New Englands angrep ligaen i yards (6 307) og var nummer to i poeng (458). Den da 40 år gamle Brady avsluttet sin 18. sesong som ligaleder med 4 577 pasningsyards, og hadde 32 touchdowns og kun åtte interceptions. Han ble utvalgt til sitt 13. Pro Bowl og fikk sin tredje MVP-tittel. En endring som gjorde opp for tapet av Edelman var signeringen av Brandin Cooks, som tok imot 65 pasninger for 1 082 yards og syv touchdowns. Gronkowski var også tilbake etter kun å ha spilt åtte kamper sesongen før, og avsluttet året med 69 mottakelser for 1 084 yards og åtte scoringer. Receiver Danny Amendola hadde 61 mottakelser for 659 yards og returnerte også punts for 240 yards. Etter å ha mistet LeGarrette Blount til free agency året før tok Dion Lewis over som lagleder på løp med 896 yards og seks touchdowns til tross for at han stilte til start i kun åtte kamper. Han tokogså imot 32 pasninger for 214 yards og to touchdowns, og hadde 570 yards og en touchdown fra returnering av kickoffs. Rex Burkhead hadde 518 yards samlet, 30 mottakelser og åtte touchdowns. Laget lente seg mye på running back James White i pasningssituasjoner, som tok imot 56 pasninger for 429 yards og hadde 171 yards på bakken. Patriots hadde også fullback James Develin som gjennom solid blokkering ble utvalgt til sitt første Pro Bowl. På special teams var lagets kicker, Stephen Gostkowski, nummer to i NFL med 156 poeng og nummer fire med 37 field goals. Veteranen Matthew Slater ble valgt til sitt syvende Pro Bowl på rad.
Sluttspillet
Patriots fikk en bye i første runde av sluttspillet og hjemmebane gjennom sluttspillet som første seed i AFC. I divisjonsrunden slo de Tennessee Titans 35–14, hvor Brady hadde 337 pasningsyards og tre touchdownpasninger. I løpet av kampen fikk Patriots' forsvar åtte quarterback sacks på Marcus Mariota, og Titans klarte kun å sanke 65 yards på løp. De slo deretter Jacksonville Jaguars 24–20 i AFC Championship Game etter at Jaguars tok en 14–3 ledelse. Patriots lå under 20–10 i fjerde kvarter før Patriots hadde et comeback hvor Brady ledet to drives som endte med touchdownpasninger til Danny Amendola, kombinert med en viktig blokkering av en av Blake Bortles' pasninger av Stephon Gilmore. Rob Gronkowski pådro seg en hjernerystelse i kampen og det var derfor usikkert om han kunne stille til start i Super Bowl. Amendola var dominerende i begge Patriots' seiere i sluttspillet, og ledet laget med 196 mottatt yards som Bradys hovedmål for pasninger.
Philadelphia hadde også en bye i første runde med hjemmebane gjennom sluttspillet som første seed i NFC. I divisjonsrunden hadde de en knapp 15–10 seier over Atlanta Falcons etter å ha stanset Falcons på fire plays på rad etter at Falcons hadde fått en first-and-goal på Eagles' 9-yard linje på sitt siste drive. De fulgte det opp med en 38–7 seier over Minnesota Vikings i NFC Championship Game. Til tross for at Vikings scoret på sitt første drive holdt Eagles' forsvar dem til tre punts, to turnovers på downs, to interceptions og en mistet fumble i resten av Vikings' sjanser i kampen. Foles hadde en solid kamp hvor han fullførte 26 av 33 pasninger for 353 yards og tre touchdowns.
Merknader før kampen
Kampen var en omkamp fra Super Bowl XXXIX. Det var kun Patriots' startende quarterback Tom Brady som spilte i begge kampene. Bill Belichick, Patriots' hovedtrener, holdt samme stilling i begge kamper. To spillere for Eagles, running back LeGarrette Blount og defensive lineman Chris Long, hadde spilt for Patriots i Super Bowl LI året før. Eagles var 1–4 mot Patriots i Brady/Belichick-æraen før denne kampen (ikke inkludert sesongoppkjøring) inkludert Super Bowl XXXIX, og deres eneste seier var en 35–28 borteseier i Gillette Stadium i desember i 2015 hvor Eagles kjempet tilbake fra å ligge under 14–0.
Patriots var hjemmelaget i Super Bowl LII ettersom at laget fra AFC var hjemmelag i partallsår. Som hjemmelag valgte Patriots å brukte sine hvite borteuniformer med blå bukser og ble dermed det sjette laget til å bruke hvite trøyer som hjemmelag og det tredje til å bruke hvitt to Super Bowls på rad, etter Dallas Cowboys i Super Bowls XII og XIII og igjen i Super Bowls XXVII og XXVIII. Eagles brukte derfor sine standard midnattsgrønne trøyer med hvite bukser. Laget med hvite trøyer hadde vunnet 12 av de siste 13 Super Bowls. Det siste laget som vant et Super Bowl i hjemmeuniform var Green Bay Packers i Super Bowl XLV (som også brukte grønne trøyer).
Organisering og drift
For å koordinere kampen og de ti dagene med arrangementer opprettet National Football League et midlertidig kontor i Minnesota Vikings' kontorbygg ved siden av U.S. Bank Stadium. Det var ventet over 150 000 besøkende for arrangementene som var spredd over ti dager. Inkludert var over 5 000 mediaansatte; mediedager og pressekonferanser ble arrangert i Mall of America i Bloomington i Minnesota.
Det ble ikke samlet inn omsetningsavgift på billetter til kampen eller relaterte arrangementer, inkludert parkering.
Av sikkerhetsårsaker ble lettbanestasjonen ved stadionet stengt i 48 timer før kampen, og et nærliggende herberge ble midlertidig flyttet. Lettbanens Blue Line var kun åpen for de med billetter til kampen eller et Gameday Pass, mens Green Line kun gikk til Stadium Village på University of Minnesotas campus. Metro Transit satte opp skyttelbusser mellom lettbanestasjoner og de vanlige bussrutene ble lagt om i flere uker da flere gater var blitt stengt. Tretti aktivistgrupper organiserte en protest mot politiovergrep, grådige forretninger og rasisme. 17 personer blokkerte Green Line-toget i 90 minutter før kampen, og 200 demonstranter blokkerte en av inngangene til stadionets sikkerhetsområde.
Ifølge en avtale fra 1998 delte eierne av Patriots og Eagles inntektene fra billettsalg, og ligaen kontrollerte presentasjonen av kampen og underholdning i stadionet. Patriots trente i Minnesota Vikings' treningsfasiliteter i Eden Prairie mens Eagles trente ved University of Minnesota. Eagles brukte Vikings' garderober og sidelinje. Vikings hadde nådd NFC Championship Game hvor de tapte mot Eagles; opp til da var det mulig for Vikings å nå Super Bowl og bli det førstse laget til å spille Super Bowl i sitt eget stadion. Hadde det skjedd ville Vikings brukt sine egne garderober og treningsfasiliteter, og AFC-mesterne hadde brukt University of Minnsotas.
Relaterte arrangementer
Minnesota Super Bowl Host Committee presenterte Super Bowl Live på Nicollet Mall i Minneapolis sentrum. Den ti dager lange gratisfestivalen involverte blant annet en konsertserie med Sheila E., The Revolution, Morris Day and The Time og The New Power Generation, musikere fra Minnesota som hadde jobbet med Prince. Festivalen var produsert av Jimmy Jam and Terry Lewis og inkluderte konserter med Idina Menzel, Soul Asylum, the Suburbs, Bob Mould, Sounds of Blackness, Dessa, VocalEssence, Mint Condition og The Jets. I tillegg til konserten promoterte festivalen langrenn, snørekjøring, motorsykkelløp og tubing med en American Birkebeiner International Bridge-installasjon på Nicollet Mall. Det var også et stuntshow med snøscootere 3. februar.
NFL presenterte Super Bowl Experience i Minneapolis Convention Center fra 27. januar til 3. februar med en inngangspris. Kelly Clarkson fremførte i Minneapolis Armory og en lounge i U.S. Bank Stadium på kampdagen.
Minneapolis Armory var også vert for konserter med Jennifer Lopez, Imagine Dragons og Pink. Pink fremførte også nasjonalsangen før kampen. Justin Timberlake, som var artisten for halftimekonserten, hadde også en "listening session" for sitt nyeste album i Paisley Park. Dave Matthews Band fremførte i Xcel Energy Center i Saint Paul. Shakopee Mdewakanton Sioux Communitys Mystic Lake Casino var vert for Gwen Stefani, the Chainsmokers, Florida Georgia Line og Kygo. En reisende nattklubb med plass til 9 500 var originalt planlagt, men planene ble skrinlagt og konsertene ble flyttet inn i selve casinoet. Ellie Gouldings konsert med Kygo ble kansellert samtidig. Mystic Lake Casino i Prior Lake har det nest største hotellet i storbyområdet Twin Cities, og flere arrangementer i Super Bowl-uken fant sted i Prior Lake inkludert vinteraktiviteter og innsamlingsaksjoner.
Andre arrangementer ble avholdt i Mall of America ), Saint Paul's RiverCentre og Xcel Energy Center, Minnesota Vikings' Winter Park i Eden Prairie og University of Minnesota. "Taste of the NFL" er en innsamlingsaksjon for matbanker og ble avholdt i Saint Paul. Minneapolis tilbød også en midlertidig zipline over Mississippi River. Luminary Loppet rundt Lake of the Isles i Minneapolis hadde flammedansere, en ispyramide, og var opplyst med levende lys om kvelden.
Saint Paul Winter Carnival fant sted før, under og etter Super Bowl. Som en del av karnevalet ble det bygget et stort ispalass, i likhet med det som ble bygget i 1992 for Super Bowl XXVI. Ispalasset ble planlagt, kansellert av økonomiske årsaker, før det ble annonsert på ny med nye sponsoravtaler. Arrangementet i Saint Paul inklulderte også en demonstrasjon av ekstremsport, en "gigantisk sklie" og en nabolagsfest. Bystyret i hovedstaden ønsket å tiltrekke seg besøkende for Super Bowl. Minneapolis Institute of Art hadde en gratis, islabyrint.
The Great Northern var en vinterfestival i Twin Cities som varte fra 25. februar til 4. februar som inkluderte U.S. Pond Hockey Championships, en isbar, og en "urban ski competition".
ESPNs studiodekning ble sendt fra IDS Center i Minneapolis.
Amerikanske urinnvånere fra Minnesota-området fremførte trommeseremonier hver kveld. Drumlines fra hele delstaten hadde presentasjoner forskjellige steder i løpet av dagen.
Markedsføring
Slagordet Bold North ble utformet av Minnesota Super Bowl Host Committee for å promotere Super Bowl LII og feiringen rundt kampen. Slagordet skulle representere regionens klima som del av dens identitet, og ble brukt som design på diverse varer og av vertskomitéens offisielle sponsorer. NFL avduket den offisielle logoen for Super Bowl LII (en cerulean-farget versjon av standarddesignet) før Super Bowl LI, og den sekundære logoen i oktober 2017—med blå og lilla Aurora polaris-motiver.
USA
Som en del av den årlige rotasjonen mellom NFLs tre kringkastingspartnere var det NBC som sendte dekning av Super Bowl LII. Al Michaels var hovedkommentator og Chris Collinsworth var ekspertkommentator. Søsternettverket på kabel-TV, Universo, sendte spanskspråklig dekking av kampen produsert av Telemundo Deportes med Edgar Lopez og Rene Giraldo. De spanske kommentatorene var også tilgjengelig på NBC gjennom SAP-kanalen hvor den var tilgjengelig. NBC brukte 73 kameraer i stadionet og introduserte "volumetric-AR"-grafikk med 3D-scans av spillerne, samt en ny grafikkpakke som skulle brukes for Sunday Night Football fremover.
Dette var den siste kampen i Westwood Ones nasjonale radiokontrakt med NFL før en stille fornyelse med en hemmelig kontrakt etter sesongen, og Cumulus trakk en Chapter 11 konkursregistrering de leverte like før Super Bowl. Lagenes egne hovedstasjoner (Patriots Radio Networks WBZ-FM/Boston og Eagles Radio Networks WIP-FM/Philadelphia sammen med WEMG/Camden, New Jersey for spanske kommentatorer) dekket kampene med lokale kommentatorer. Det var det andre året på rad hvor stasjonene ikke var clear-channel stasjoner, og dekningen var derfor kun tilgjengelig innen lagenes storbyområder; lyttere utenfor rekkevidde måtte abonnere på Sirius XM Radio eller TuneIn Premium for å høre dekningen. Ifølge kontrakten mned Westwood one måtte alle radiostasjoner som ikke var en lokal hovedstasjon, og som ønsket å sende dekning av kampen, bruke Westwood Ones sending. Det var den første gangen Eagles' hovedkommentator Merrill Reese kommenterte en tittelseier, etter å ha vært lagets radiostemme siden 1977.
NBC tilbød nettstrømming av kampen, tilgjengelig på NBCSports.com, NBC Sportsappen for mobiler, nettbrett, smart-TV og NBC.com, uten krav om innlogging. Den spanskspråklige dekningen var tilgjengelig på Telemundo Deportes En Vivo-appen og TelemundoDeportes.com for PC-er, smart-TV-er og nettbrett, men ikke mobiler. Under en ny rettighetsavtale for digitale løsninger som ble fastslått for sluttspillet i 2017–18 tilbød Verizon fremdeles nettstrømming for mobiler, men hadde ikke lenger eksklusive rettigheter for strømminig av kampen til smarttelefoner eller abonnenter av Verizon Wireless. Verizon valgte heller å bruke avtalen i sammenheng med selskapets nylige oppkjøp av Yahoo!; den 9. januar 2018 annonserte Verizon at de kom til å strømme sluttspillkamper gjennom Yahoo! Sports og go90-appen, inkludert Super Bowl LII. Som et resultat av avtalen var nettstrømming av kampen tilgjengelig for alle som ønsket å se den, uavhengig av nettverk. Kampen var også tilgjengelig på NFL Mobile.
Dan Patrick og Liam McHugh var vertene for NBCs dekning før kampen. Mike Tirico, som erstattet Bob Costas da han pensjonerte seg i 2017 som NBCs hovedvert for studioprogrammer for både NFL og OL, deltok ikke i dekningen av Super Bowl LII da han måtte forberede seg for Vinter-OL 2018 i Pyeongchang (som startet fredagen etter kampen).
Ettersom at NBC Sports Regional Networks driver regionale idrettsnettverk i markedene for begge lagene i kampen ble NBC Sports Boston og NBC Sports Philadelphia brukt for ekstra dekning av kampen fra et lokalt perspektiv. Begge nettverkene hadde dekning fra Minneapolis, inkludert egne programmer før kampen med fokus på det lokale laget, etterfulgt av NBCs hoveddekning like før kampen.
Nielsen rapporterte 47,4/70% rating i målte markeder med en topp på 52,2/74 i fjerde kvarter. Tallene var omtrent 3% lavere enn fra Super Bowl LI, og de laveste siden Super Bowl XLIV i 2010.
Reklame
NBC Sports Groups executive vice president of ad sales Dan Lovinger sa i juli 2017 til Variety at nettverket vurderte en pris på «north of $5 million» (samme pris som de to tidligere Super Bowls) for en 30 sekunder lang reklameplass under Super Bowl LII. Ettersom at OL begynte fem dager etter Super Bowl tilbød NBC reklamepakker som dekket både Super Bowl LII og Vinter-OL 2018 (som markerte første gang siden 1992 at det samme nettverket dekket både Super Bowl og Vinter-OL samme år); nettverket estimerte en inntekt på minst $1 milliard kun i reklame fra de to arrangementene. Utstyrsproblemer i andre kvarter førte til at NBCs dekning kuttet ut i rundt 30 sekunder i en reklamepause, men nettverket mistet ikke noe reklametid.
Tide kjørte en serie reklamer med David Harbour fra Stranger Things i hvert kvarter, hvor reklamene ble fremstilt som andre kjente reklamer for andre produkter før Harbour eventuelt sa «It's a Tide ad.» Anheuser-Busch hadde, i likhet med tidligere år, kjøpt plass for flere reklamer i løpet av kampen, for Bud Light, Stella Artois og Michelob Ultra. For første gang siden Super Bowl VIII, reduserte bedriften bruken av Budweiser Clydesdales i Super Bowl-reklamer. En Clydesdale dukket opp i en av reklamene for Tide, og Budweiser Clydesdales eneste opptreden i en reklame for Budweiser var for å minne seere om "ClydesdaleCam". The Coca-Cola Company og Avocados from Mexico hadde også reklameplasser. T-Mobile hadde en reklame som varte i et minutt med stemmen til Kerry Washington som viste klipp av babyer av forskjellige etnisiteter. Reklamen brukte også Nirvanas «All Apologies» som nattasang. I reklamen snakket Washington om at nyfødte babyer har naturlige instinkter for kjærlighet og ikke rasisme, og krever rettferdig behandling og lønning. I etterkant postet T-Mobiles CEO John Legere poå sin personlige Twitterkonto, «This year, we wanted to use our #SuperBowl airtime to share that @TMobile believes we all started in the same place. We are more alike than different. And we are unstoppable.»
Ram Trucks fikk kritikk for sin reklame, «Built to Serve», som brukte et utdrag fra Martin Luther Kings preken «Drum Major Instinct» (den 4. februar 2018 var det 50 år siden King holdt prekenen). Reklamen fikk kritikk for å utnytte Kings ord for å selge et produkt, og flere medier sa at prekenen som ble brukt i reklamen spesifikt kritiserte annonsører for å være «gentlemen of massive verbal persuasion».
Før kampen
Pink fremførte «The Star-Spangled Banner», mens Leslie Odom Jr. sang «America the Beautiful». Pink spyttet ut en halspastill like før hun sang nasjonalsangen, som senere ble bekreftet fordi flere kommentatorer trodde hun hadde spyttet ut tyggegummi. Hun kommenterte selv at hun hadde vært forkjølet før og under fremføringen. Ingen spillere knelte under nasjonalsangen, i kontrast med protestene fra 2016- og 2017-sesongene.
Femten mottakere av Medal of Honor deltok i myntkastet. Hershel W. Williams, en veteran fra andre verdenskrig, var æreskaptein og kastet mynten.
Halftime
Justin Timberlake var hovedartisten under halftime-showet for Super Bowl LII, med bandet The Tennessee Kids og University of Minnesotas musikkorps. Timberlake hadde tidligere fremført under to Super Bowls: Super Bowl XXXV i 2001 med gruppen NSYNC, og Super Bowl XXXVIII i 2004 med Janet Jackson.
Første halvdel
New England Patriots vant myntkastet og valgte å utsette valget til andre halvdel. Patriots sparket av mot Eagles, som åpnet kampen med et drive på 14 plays og 67 yards som brukte 7 minutter og fem sekunder og resulterte i et 25-yard field goal av Jake Elliott for en 3–0 ledelse. Nick Foles fullførte seks av ni pasninger til fem mottakere for 61 yards, med et par korte løp av LeGarrette Blount og Jay Ajayi. Foles hadde også to viktige pasninger på tredje downs, hvor han traff Alshon Jeffery for 17 yards på en third-and-4 og senere Torrey Smith for 15 yards på en third-and-12. Patriots svarte med sitt eget drive som hadde nesten samme resultat; quarterback Tom Brady fullførte seks av åtte pasninger for 60 yards til fire mottakere, hvor lengste pasning var for 28 yards til Chris Hogan. Drivet ble stanset på Eagles' 8-yard linje, hvor Stephen Gostkowski scoret et 26-yard field goal som utlignet til uavgjort, 3–3. Eagles scoret kampens første touchdown på neste drive, og brukte kun tre plays på scoringen: en kort pasning fra Foles til Nelson Agholor, et 36-yard løp av Blount, og en 34-yard touchdownpasning fra Foles til Jeffery på venstre side av banen. Elliott bommet, til høyre for stengene, på ekstrapoenget, som gav Eagles en ledelse på 9–3. Patriots svarte ved å flytte ballen til Philadelphias 11-yard linje på sitt neste drive, med en 50-yard pasning fra Brady til Danny Amendola, før kvarteret var over.
Patriots endte opp uten poeng da andre kvarter startet, da Gostkowski bommet på et 26-yard field goal etter at holderen Ryan Allen håndterte ballen feil. New Englands forsvar tvang frem kampens eneste punt på neste drive. Da Patriots fikk ballen tilbake fullførte Brady en 23-yard pasning til Brandin Cooks, men en hard takling fra Malcolm Jenkins slo mottakeren ut av kampen med en hjernerystelse. På en tredje down nær midtbane forsøkte Patriots et trick play som involverte to handoffs og en pasning til Tom brady. Brady var åpen, men klarte ikke å ta imot pasningen fra Amendola. De valgte å forsøke på å konvertere på fjerde down, men hadde en mislykket pasning til tight end Rob Gronkowski som gav Eagles ballen på egen 35-yard linje. Eagles dro fordel av med et drive som hadde to viktige pasninger, en på 19 yards til Zach Ertz på third-and-7 og en på 22 til Jeffery på Patriots' 21-yard linje. På neste play løp Blount ballen 21 yards for Eagles' andre touchdown. De forsøkte en 2-point conversion som ikke var vellykket, og tok dermed ledelsen 15–3. Patriots slo kjapt tilbake, da Brady fullførte en 46-yard pasning til Rex Burkhead på sitt første play etter avsparket. Laget klarte derimot kun å vinne to yards til, som resulterte i et field goal fra Gostkowski og en stilling på 15–6.
Eagles fikk ballen med 7:24 igjen av halvdelen og var på vei til en ny touchdown etter et 26-yard løp av Ajayi som gav dem en første down på Patriots' 43-yard linje. På neste play kastet Foles en pasning som spratt av Jeffery, som prøvde å ta imot med én hånd, og endte opp i hendene til Patriots' safety Duron Harmon for en interception som ble returnert åtte yards til 10-yard linjen. Patriots fulgte opp med et drive på syv plays og 90 yards, med en 43-yard pasning fra Brady til Hogan. På neste play scoret James White med et 26-yard løp. Gostkowski bommet på ekstrapoenget, men stillingen var nå 15–12. Eagles' running back Kenjon Barner returnerte avsparket 27 yards til egen 30-yard linje idet klokken traff 2:00. To plays senere, på third-and-3, fullføre Foles en kort pasning til running back Corey Clement, som løp 55 yards til New Englands 8-yard linje. Clement løp så ballen seks yards til 2-yard linjen på neste play. To plays senere var Philadelphia på sin fjerde down og trengte 1 yard, med 38 sekunder igjen av halvdelen. Eagles valgte å prøve på en touchdown med et trick play som lignet på det Patriots hadde prøvd tidligere. Foles stilte opp som running back, Clement tok imot et direkte snap, og kastet ballen til tight end Trey Burton som kastet den videre til en helt åpen Foles på høyre side av målsonen. Foles tok imot ballen, og ble den første quarterbacken til å ta imot en touchdownpasning i et Super Bowl. Med et vellykket ekstrapoeng tok Eagles en 22–12 ledelse. Playet ble senere kjent som Philly Special.
Det ble satt flere Super Bowl-rekorder i første halvdel av begge lag, inkludert for flest yards kombinert (673). Dette var også den første gangen to quarterbacks hadde kastet for over 200 yards i første halvdel av et Super Bowl, Brady med 276 og Foles med 215.
Andre halvdel
Patriots tok imot avsparket for andre halvdel og Brady ledet New England over 75 yards på åtte plays. Gronkowski, som kun tok imot en pasninger for ni yards i første halvdel, tok imot fem pasninger for 68 yards på drivet, hvor den siste var en touchdownpasning for 5 yards for en stilling på 22–19. Eagles svarte ved å flytte ballen 85 yards på 11 plays på et drive som brukte mindre en fem minutter og inkluderte tre konverterte tredje downs av Foles. Den første var en 17-yard pasning til Agholor på en third-and-6 fra Eagles' 19-yard linje. Senere i drivet fullførte han en 14-yard pasning til Ertz på third-and-1 fra New Englands 40-yard linje. Den siste var en 22-yard touchdownpasning til Clement på third-and-6. Touchdownen ble bekreftet etter replay. Et vellykket ekstrapoeng av Elliott økte Eagles' ledelse til 29–19. Brady svarte med et drive for 75 yards over ti plays hvor han fullførte tre av tre pasninger for 61 yards, hvor siste var en 26-yard touchdownpasning til Hogan som utlignet til 29–26. Mot slutten av tredje kvarter flyttet Eagles ballen til New Englands 16-yard linje med åtte plays for 51 yards, inkludert en 24-yard pasning fra Foles til Agholor på drivets første play.